༄༅༎2021ལོའི་བོད་རང་སྐྱོང་ལྗོངས་སྤྱིར་བཏང་མཐོ་རིམ་སློབ་གྲྭར་

སློབ་མ་བསྡུ་བའི་གཅིག་གྱུར་རྒྱུགས་ལེན།

བོད་སྐད་ཡིག

དོ་སྣང་བྱ་རྒྱུ།

1. རྒྱུགས་སྤྲོད་སློབ་མས་རྒྱུགས་ཤོག་དང་ལན་འདེབས་ཤོག་བྱང་བླངས་རྗེས་སྔོན་ལ་རང་མིང་དང་།རྒྱུགས་སྤྲོད་ལག་འཁྱེར་ཨང་གྲངས་ལན་འདེབས་ཤོག་བྱང་ཐོག་འབྲི་དགོས།

2. འདེམ་འཇུག་གི་དྲིས་ལན་ངེས་པར་དུ་ཞ་སྨྱུག་གིས་ནག་པོ་བཟོ་དགོས་པ་དང་།གལ་ཏེ་འབྲི་ནོར་ཤོར་ཚེ་གཙང་མར་བསུབ་སྟེ་བསྐྱར་དུ་འབྲི་དགོས།དྲི་གཞི་གཞན་རྣམས་ངེས་པར་དུ་ལན་འདེབས་ཤོག་བྱང་ཐོག་འབྲི་དགོས་པ་ལས་རྒྱུགས་ཤོག་ཐོག་ལན་བཏབ་ཚེ་རྩིས་མེད་ཡིན།

3. རྒྱུགས་ལེན་མཇུག་བསྒྲིལ་རྗེས་རྒྱུགས་ཤོག་དང་ལན་འདེབས་ཤོག་བྱང་མཉམ་དུ་བསྐྱལ་དགོས།

ཆ་ཤས་དང་པོ། ངེས་སྦྱོང་དྲི་གཞི།

དང་པོ། འདེམ་འཇུག་དྲི་གཞི། （རེར་སྐར2བསྡོམས་སྐར50）

（གཤམ་གསལ་དྲི་བ1-25བར་ལ་གདམ་བྱ་བཞི་རེ་ཡོད་པས་དྲི་གཞི་དང་འཚམ་ཤོས་ཀྱི་གདམ་བྱ་གཅིག་རང་ཡོད་པ་དེའི་མཚོན་རྟགས་འདེམ་དགོས）

1. སྤྱིར་བོད་ཀྱི་གེར་རྟགས་ཀྱི་དབྱེ་བ་གཉིས་ཡོད་པ་ལས།

A. དབྱངས་བཞི་ནི་མོ་དང་གསལ་བྱེད་སུམ་ཅུ་ནི་ཕོ་ཡིན། B.དབྱངས་བཞི་ནི་ཕོ་དང་གསལ་བྱེད་སུམ་ཅུ་ནི་མོ་ཡིན།

C.དབྱངས་བཞི་ནི་མ་ནིང་དང་གསལ་བྱེད་སུམ་ཅུ་ནི་མོ་གཤམ་ཡིན། D.དབྱངས་བཞི་ནི་ཤིན་ཏུ་མོ་དང་གསལ་བྱེད་སུམ་ནི་མ་ནིང་ཡིན།

2.གཤམ་གྱི་བརྗོད་པ་ཁག་ལས་དག་ཆར་འཁྲུལ་བ་མེད་པ་ནི།

A.མཚར་སྡུག་འོད་སྟོང་འབར་བའི་མངོན་ཆད་ཀྱིས་ད་ལྟའི་ཚབ་བྱེད་མི་རུང་ལ། བ་ཚའི་དྲི་དང་འདྲོགས་པའི་ཁ་སང་གིས་དེ་རིང་གི་

སྐོམ་པ་ག་ལ་སོད།

B.རྒྱལ་ནང་དུ་མི་རིག་ཀྱི་སྐད་ཡིག་ཞིབ་འཇུག་གནང་མཁན་སྒྲ་རིགས་པའི་མཁས་པ་ཚོས་བོད་སྐད་ནང་ཡུལ་སྐད་དེ་རིག་ཆེན་པོ་

གསུམ་དུ་ཕྱོག་སྡོམ་གནང་ཡོད།

C.གངས་ཅན་རི་ལ་ཡོད་ཚད་ཐམས་ཅད་ཁ་བའི་ནང་དུ་ཡོད་སྙམ་པ་ནི་ས་སྐྱ་ན་ཡོད་ཚད་ཐམས་ཅད་ས་སྐྱ་བོ་ཞིག་གི་ནང་དུ་ཡོད་པར་

བཟུང་བ་དང་འདྲ།

D.ང་རྒྱལ་མེད་པ་དང་།གཞན་གྱི་གདུག་བསྔལ་གསལ་བར་འདོད་པའི་རྙིང་རྗེ། གཞན་ལ་ཕན་འདོད་ཀྱི་བྱམ་པ་དང་།རང་གཞན་གྱི་དགེ་

རྩ་བསྐྱེད་པའི་ཕྱིར་དུ་བསྟན་བཅོས་བརྩམ་མོ། །

3.གཤམ་གསལ་ལས་མིང་གཞི“ག་ད”གཉིས་ཀར་འཇུག་པའི་སྔོན་འཇུག་ཡིན་པ་ནི།

A.ག་ད་བ། B.ད་བ་འ། C.ག་འ་མ། D.བ་འ་མ།

4. གཤམ་གསལ་སློབ་ཚན་ཁག་གི་བརྗོད་དོན་བཀོད་པ་ཡང་མ་དག་པ་ནི།

A.《ང་ཚོས་སུའི་ཆེད་དུ་སློབ་གཉེར་བྱེད་ཀྱིན་ཡོད》ཅེས་པའི་སློབ་ཚན་ནང་སློབ་གཉེར་བ་ཞིག་ཡིན་ཕྱིན་ལུང་ཁོ་ནའི་རྗེས་སུ་མི་འབྲང་

བར། རང་ཉིད་ཀྱི་རྣམ་དཔྱོད་ལ་བརྟེན་ནས་དོགས་སློང་དང་འཚོལ་ཞིབ་བྱེད་པའི་སྙིང་སྟོབས་ལྡན་དགོས་པའི་གནས་ལུགས་བསྟན་ཡོད།

B.《རྫ་ཙིག་གཏམ་རྒྱུད》ཅེས་པའི་སློབ་ཚན་ནང་གཞན་ལ་གནོད་སྐྱེལ་བའི་ལས་ཀྱི་ཉེས་དམིགས་དང་།རྫུན་འཆོས་གཡོ་སྒྱུའི་ལས་ཀྱི་བྱ་

བས་ཕུགས་མི་ཟིན་པས་ཕན་ཚུན་དབར་འཁྲུག་རྩོད་མེད་པར་འཆམ་མཐུན་མཉམ་གནས་བྱེད་དགོས་པ་བསྟན་ཡོད།

C.《དཔྱིད་ཀྱི་བདག་མོ་ལྷ་ལས་བབས་པ》ཞེས་པའི་སློབ་ཚན་ནང་སྲོལ་རྒྱུན་སྙན་ངག་གི་ལམ་ནས་དུས་བཞིའི་སོ་ནམ་བྱེད་སྟངས་

དང་།ཞིང་འབྲོག་གི་འཚོ་བའི་མཚོན་རིས་གསོན་ཉམས་ལྡན་པ་ཞིག་བཀོད་ཡོད།

D.《གངས་ལྗོངས་ཀྱི་རྣམ་ཤེས》ཞེས་པའི་སློབ་ཚན་ནང་རྒྱས་བཟང་བསོད་ནམས་དར་རྒྱས་ཀྱིས་ཨ་ཆེན་གངས་རྒྱབ་རང་བྱུང་སྲུང་སྐྱོབ་

ཁུལ་དུ་ཁྲིམས་འགལ་རྔོན་རྐུན་ཚོགས་པར་འཐབ་རྩོད་བྱས་ཏེ་རང་ཉིད་ཀྱི་ཚེ་སྲོག་ཕུལ་བའི་མཛད་རྗེས་བཀོད་ཡོད།

5. གཤམ་གསལ་མངོན་བརྗོད་ཁག་ལས་དོན་གཅིག་པ་ཡིན་པའི་སྡེ་ནི།

A.ནོར་འཛིན། དབྱིག་འཛིན། ཆུ་འཛིན། ས་འཛིན། B.ལྷ་ལམ། སྤྲིན་ལམ། བྱ་ལམ། རྒྱུ་སྐར་ལམ།

C.ཉལ་འགྲོ། དལ་འགྲོ། ལྟོ་འགྲོ། འཁྱོག་འགྲོ། D.ཆུ་སྐྱེས། འདམ་སྐྱེས། སྒོང་སྐྱེས། བརླན་སྐྱེས།

6. གཤམ་གསལ་མིང་འགྲེལ་བྱེད་ཚུལ་ཡང་མ་དག་པའི་སྡེ་ནི།

A.སོ་མ-གསར་པ། ག་ཞ-བཞད་གད། ངམ་གྲོག-གྲོག་རོང་།

B.ས་ཡིག-འཕྲིན་ཡིག ཐུ་བོ-གཙོ་བོ། ལོགས་རིས-ལོགས་སུ་འཇོག་པ།

C.སྲེད་པ-ཞེན་ཆགས། གདགས་སྲིབ-ཉིན་སྲིབ། གཙུག་ལག-རིག་གནས་ཀྱི་སྤྱི་མིང་།

D.བྱི་དོར-གཙང་སྦྲ། བག་རེ-ཅུང་ཟད། མནོག་ཆུང-ཁེ་ཕན་ཆུང་ཆུང་།

7.གཤམ་གྱི་རྩོམ་འབྲིའི་ཤེས་བྱའི་སྐོར་ངོས་འཛིན་བྱེད་ཚུལ་ཡང་མ་དག་པ་ནི།

A.རྟོགས་བརྗོད་རྩོམ་རིག་གི་ཁྱད་ཆོས་བཞི་ནི་དངོས་ཡོད་རང་བཞིན་དང་། རྩོམ་རིག་རང་བཞིན། གཏམ་རྒྱུད་རང་བཞིན། གཏན་ཚིགས་

རང་བཞིན་བཅས་ཡིན།

B.སྙན་ངག་གསར་པ་ལ་མཛེས་ཉམས་གཏོད་སྟངས་མང་དུ་ཡོད་ཀྱང་།ཀུན་ལ་ཐུན་མོང་དུ་གྱུར་པ་ནི། ཡིད་འགྱུར་མཚོན་པའི་མཛེས་པ་

དང་། ཚིག་སྡུད་ཀྱི་མཛེས་པ།དབྱངས་ཀྱི་མཛེས་པ། དོན་གབ་པའི་མཛེས་པ་བཅས་ཡོད།

C.དགག་སྒྲུབ་རྩོམ་ཡིག་གི་གྲུབ་ཆ་གསུམ་ནི། བསྒྲུབ་བྱ།སྒྲུབ་བྱེད། སྒྲུབ་རིམ་ཡིན།

D.ཟློས་གར་གྱི་ནང་དོན་གཙོ་བོ་གཉིས་ནི་མི་སྣའི་སྐད་དང་གར་སྟེགས་ཀྱི་གསལལ་ཤད་ཡིན།

8. གཤམ་གྱི་རྟགས་འཁོད་པའི་ཕྲད་དག་རྟགས་མཚུངས་འདྲེན་པ་དང་། བྱ་ཚིག་དག་འགྱུར་བ་མ་ནིང་ཡིན་པའི་སྡེ་ཡིན།

ང་ཚོས་ཡང་དག་པའི་རྒྱལ་ཁབ་ཀྱི་ལྟ་བ་དང་།མི་རིགས་ཀྱི་ལྟ་བ། ལོ་རྒྱུས་ཀྱི་ལྟ་བ། ཆོས་ལུགས་ཀྱི་ལྟ་བ་བཅས་བཙུགས་ཏེ་ཀྲུང་ཧྭའི་རིག་གནས་འདི་ཉིད་བོད་ཀྱི་མི་རིགས་ཁག་གི་བརྩེ་སེམས་སྦྲེལ་ཐག་དང་།བློ་གཏད་བཅོལ་སར་བརྩིས་ནས་ཀྲུང་ཧྭ་མི་རིགས་ནི་ཕན་ཚུན་ཁ་འབྲལ་ཐབས་མེད་པའི་ལས་དབང་གཅིག་མཐུད་འདུས་གྲུབ་ཡིན་པ་ངོས་འཛིན་གཏིང་ཟབ་བྱེད་དགོས།

A.ཀྱི། བཅོལ། B.གི། བཙུགས། C.ཀྱི། བཙུགས། D.གི། བཅོལ།

གཤམ་གྱི་དཔྱད་གཞི་བཀླགས་ནས་དྲི་བ9-10བར་སྒྲུབ་དགོས།

དཔྱིད་ཀྱི་ཕོ་ཉས་གླུ་དབྱངས་ལེན་པའི་དུས། །དུས་བཞིའི་དང་པོ་སྐྱེ་དངོས་ཀུན་དགའི་དཔྱིད། །

དཔྱིད་ཀྱི་ལྷ་མོ་མར་གད་མདངས་འཛིན་དེ། །དེ་མར་འཇིག་རྟེན་ཁམས་སུ་ལྟད་མོར་བྱོན། །

9.གོང་གི་ཚིགས་བཅད་དེ་སྙན་ངག་གི་རྒྱན་ལྟར།

A.མཐའ་ཐོག་སྦྱར་བའི་ཟུང་ལྡན་དང་རབ་རྟོག་རྒྱན། B.བར་ཆོད་པའི་ཟུང་ལྡན་དང་དཔེ་རྒྱན།

C.བར་མ་ཆོད་པའི་ཟུང་ལྡན་དང་གཟུགས་རྒྱན། D.མཐའ་ཐོག་སྦྱར་བའི་ཟུང་ལྡན་དང་ཉམས་ལྡན་རྒྱན།

10.གོང་གི་ཚིགས་བཅད་དེའི་བསྟན་དོན་ནི།

A.དཔྱིད་ཀྱི་ཕོ་ཉས་གླུ་དབྱངས་བླངས་ནས་དཔྱིད་ཀྱི་ལྷ་མོར་བསུ་བ་ཞུས་པའི་རྣམ་པ་བསྟན་ཡོད།

B.དཔྱིད་ཀ་ཤར་བས་ལྷ་མོ་མི་ཡུལ་དུ་གཟིགས་མོར་ཕེབས་པའི་རྣམ་པ་བསྟན་ཡོད།

C.དཔྱིད་ཀྱི་ཕོ་ཉ་དུས་བཞིའི་དང་པོར་ཞེན་ཆགས་སྐྱེས་པའི་རྣམ་པ་བསྟན་ཡོད།

D.ས་གཞི་ཆེན་པོར་དཔྱིད་ཀ་ཤར་བའི་རྣམ་པ་བསྟན་ཡོད།

11.གཤམ་གསལ《སྙན་ངག་མེ་ལོང》གི་སྐོར་ལས་བརྗོད་ཚུལ་ཡང་དག་པ་ནི།

A.《སྙན་ངག་མེ་ལོང》ནི་རྒྱ་གར་གྱི་སློབ་དཔོན་ནག་མོ་ཁོལ་གྱིས་བརྩམས་ཤིང་།ས་པཎ་ཀུན་དགའ་རྒྱལ་མཚན་གྱིས་བོད་ཡིག་ཏུ་བསྒྱུར།

B.《སྙན་ངག་མེ་ལོང》ནི་རྒྱ་གར་གྱི་སློབ་དཔོན་དཔའ་བོས་བརྩམས་ཤིང་།བུ་སྟོན་རིན་ཆེན་གྲུབ་པས་བོད་ཡིག་ཏུ་བསྒྱུར།

C.《སྙན་ངག་མེ་ལོང》ནི་རྒྱ་གར་གྱི་སློབ་དཔོན་དབྱུག་པ་ཅན་གྱིས་བརྩམས་ཤིང་།ཤོང་སྟོན་རྡོ་རྗེ་རྒྱལ་མཚན་གྱིས་བོད་ཡིག་ཏུ་བསྒྱུར།

D.《སྙན་ངག་མེ་ལོང》ནི་རྒྱ་གར་གྱི་སློབ་དཔོན་བྷ་ར་ཝིས་བརྩམས་ཤིང་།རྗེ་ཙོང་ཁ་པས་བོད་ཡིག་ཏུ་བསྒྱུར།

12. གཤམ་གསལ་སྤྱི་བྱེ་བྲག་སྐོར་ལ་ངོས་འཛིན་བྱེད་སྟངས་ཡང་མ་དག་པ་ནི།

A.སྤྱི་ཡིན་ལ་བྱེ་བྲག་མ་ཡིན་པ་ཤེས་བྱ་ལྟ་བུ། B.བྱེ་བྲག་ཡིན་ལ་སྤྱི་མ་ཡིན་པ་ཀ་བུམ་གཉིས་ལྟ་བུ།

C.སྤྱི་ཡིན་ལ་བྱེ་བྲག་ཀྱང་ཡིན་པ་བུམ་པ་ལྟ་བུ། D.སྤྱི་བྱེ་བྲག་གཉིས་ཀ་མ་ཡིན་པ་སྒྲོག་ཙེ་ལྟ་བུ།

13. གཤམ་གསལ་གྲངས་འདྲེན་ཚུལ་ཡང་དག་པ་ནི།

A.ཁམས་ལྔ་ནི། ས། ཆུ། མེ། ཤིང་། རྡོ། B.དབང་པོ་ལྔ་ནི། མིག རྣ། སྣ། ལྕེ། ལུས།

C.གཞུང་བཀའ་པོད་ལྔ་ནི། ཚད་མ། རྣམ་འགྲེལ། ཕར་ཕྱིན། དབུ་མ། སྙན་ངག

D.འབྲུ་རིགས་སྣ་ལྔ་ནི། ནས། འབྲུ། གྲོ། ཡོས། སྲན་མ།

14. གཤམ་གསལ་བརྩམས་ཆོས་དང་རྩོམ་པ་པོ།རྩོམ་སྟངས་བཅས་ངོས་འཛིན་ཡང་མ་དག་པ་ནི།

A.《ནེ་ལེར་བགྲོ་བའི་གཏམ》-འཇུ་སྐལ་བཟང-སྲོལ་རྒྱུན་སྙན་རྩོམ།

B.《རྨོངས་པའི་བློ་དང་ཇི་ལྟར་འབྲལ་ཚུལ》-རུ་སེལ-དགག་སྒྲུབ་རྩོམ་ཡིག

C.《མི་དབང་རྟོགས་བརྗོད》-རྡོ་རིང་བསྟན་འཛིན་དཔལ་འབྱོར-ལྷུག་རྩོམ།

D.《ར་ལོ》-ཚེ་རིང་དོན་གྲུབ-སྒྲུང་གཏམ།

15. གཤམ་གསལ་གཏམ་དཔེ་བེད་སྤྱོད་བྱེད་སྟངས་ཡང་མ་དག་པ་ནི།

A.དེང་དུས་ཀྱི་སློབ་མ་ལ་ལས་ལག་ཐོགས་ཁ་པར་གྱི་རོལ་རྩེད་ལ་དབྱིངས་ཞུགས་ནས་དགོང་མོ་དུས་ཐོག་ཏུ་མི་ཉལ་བ་དང་། ཞོགས་པ་

སྐྱོར་སྦྱང་བྱ་རྒྱུ་ལྟ་ཅི། ཉིན་ཕྱེད་ཙམ་ཟིན་ཡང་ད་དུང་གཏི་མུག་གི་མལ་ལས་ལངས་མ་ཐུབ་པ་དེ་ནི་མཚན་མོ་མི་ཉལ་རྟ་དང་འདྲ། ཞོགས་

པ་མི་ལངས་བ་དང་འདྲ་བ་རང་རེད།

B.སློབ་དུས་གསར་པ་འགོ་ཚུགས་སྐབས། སློབ་སྦྱོང་གི་འཆར་གཞི་ལེགས་པོ་བཟོས་ཤིང་།ཕ་མ་དང་དགེ་རྒན་གྱི་མདུན་དུ་སློབ་སྦྱོང་ལ་

འབད་བརྩོན་བྱ་རྒྱུའི་ཁས་བླངས་ཤིང་། དེ་ལྟར་ལག་ལེན་གང་ལེགས་བསྟར་ནས་ཡར་རྒྱས་ཆེན་པོ་བྱུང་བ་ལ་ཁ་བཤད་ཆུ་ཡི་ལྦུ་བ། ལག་

ལེན་གསེར་གྱི་ཐིགས་པ་ཟེར།

C.སློབ་གྲྭའི་པར་འདེབས་ཁང་དུ་རྒྱུགས་ཤོག་པར་འདེབས་བྱ་རྒྱུ་བསྐྱལ་ཞིང་། པར་འདེབས་ཁང་གི་ལས་མིས་དུས་བཀག་ལྟར་པར་

འདེབས་ཚར་བ་བྱ་རྒྱུ་ཁས་བླངས་ཀྱང་། ཚོད་རྒྱུགས་གཏོང་ལ་ཉེ་སྐབས་ད་དུང་པར་པར་འདེབས་བྱས་མི་འདུག དེ་ནི་ཁས་མེ་ལྟར་བླངས།

ཐེབས་ཆུ་ལྟར་བཅག་པ་རང་རེད།

D.རི་བོ་སྔོག་སྟེ་གཏེར་ཁ་འདོན་པ་དང་། ཤིང་སྡོང་བཅད་དེ་ཤོག་བུ་བཟོ་བ་ལ་བརྟེན་ནས་དཔལ་འབྱོར་གོང་འཕེལ་གཏོང་བ་དེ་ནི་ཕྱོགས་

གཅིག་མཐོང་སྟེ་གཉིས་མ་མཐོང་། གཡག་ཞར་བས་རྩྭ་བ་ཟ་བ་དང་མཚུངས་སོ། །

16. ཙན་དན་གྱི་དྲི་ནི བཅས་ཀྱི་མཚན་གཞིར་འཇོག་རུང་བ་ཡིན།

A.ནང་གི་གཟུགས། རོའི་སྐྱེ་མཆེད། སྦྱར་བྱུང་གི་དྲི། B.ནང་གི་གཟུགས། སྒྲའི་སྐྱེ་མཆེད། སྦྱར་བྱུང་གི་དྲི།

C.ཕྱིའི་གཟུགས། དྲིའི་སྐྱེ་མཆེད། ལྷན་སྐྱེས་ཀྱི་དྲི། D.ཕྱིའི་གཟུགས། རེག་བྱའི་སྐྱེ་མཆེད། ལྷན་སྐྱེས་ཀྱི་དྲི།

17. གཙིགས་བརྣན་པའི་ཡི་གེ་ཞིབ་མོ་ནི་ཡབ་ཀྱི་རིང་ལ་གཙིགས་ཀྱི་ཡི་གེ་བྲིས་པའི་ཟླ་ལ་བཞག་གོ། ཞེས་པའི་དུམ་བུ་དེའི་ནང་དོན་བརྡ་གསར་དུ་ཕབ་པ་ཡང་དག་པ་ནི།

A.ནན་ཏན་དམ་བཅའ་བཞག་པའི་བཀའ་ཡིག་ཞིབ་མོ་དེ་ཡབ་ཀྱི་སྐུ་དུས་སུ་དམ་བཅས་བཞག་ནས་བྲིས་པའི་བཀའ་ཡིག་དེ་དང་ལྷན་དུ་

བཞག་གོ།

B.ནན་ཏན་དམ་བཅའ་བཞག་པའི་དོན་ལས་མི་འགལ་མི་འགྱུར་བའི་ཆེད་དུ་བཀའ་ཡིག་ཞིབ་མོ་ཞིག་བྲིས་པའོ།།

C.ནན་ཏན་དམ་བཅའ་བཞག་པའི་དོན་ལས་མི་འགལ་མི་འགྱུར་བ་ཡོང་ཆེད་བཙན་པོ་རྗེ་བློན་ཀུན་ལྷན་དུ་དམ་བཅའ་བཞག་གོ།

D.ནན་ཏན་དམ་བཅའ་བཞག་པའི་དོན་མི་འགྱུར་བའི་ཆེད་དུ་བཙན་པོ་ཡབ་ཀྱི་སྐུ་དུས་སུ་བཀའ་ཡིག་བྲིས་པའོ།།

18. “མི་ངན་གཅིག་གིས་ཡུལ་ཚོ་ཕུང་ཞིང་དཀྲུག ཟས་ངན་གཅིག་གིས་ལུས་ཀྱི་སྟོད་སྨད་དཀྲུག”ཅེས་པའི་གཏམ་དཔེའི་བསྟན་དོན་དང་འཚམ་པའི་དཔེ་ཆོས་ནི།

A.རྐྱེན་ངན་རུ་འཛིངས། B.རྨོངས་པ་རང་སྡུག C.རྐང་སྣེ་རྡོ་ཐོགས། D.སྦལ་པ་རྨ་ཅན།

19. རྒྱ་བོད་མི་རིགས་ཀྱི་མཐུན་སྒྲིལ་མཚོན་པའི་རྡོ་རིང་ནི།

A.དབོན་ཞང་རྡོ་རིང་། B.སྐར་ཅུང་རྡོ་རིང་། C.ཞོལ་རྡོ་རིང་། D.བསམ་ཡས་རྡོ་རིང་།

20. གཤམ་གྱི་བརྗོད་པ་ལས་གཏན་ཚིགས་དང་མཐུན་པ་ནི།

A.ཉི་འོད་ཤིན་ཏུ་ཚ་ཡང་ཁོས་སྲིང་བལ་གྱི་སྟོད་ཐུང་གྱོན་ཡོད་པ་ནི་ཚ་གདུང་ལས་གཡོལ་བའི་ཆེད་དུ་ཡིན།

B.གློག་དམར་མེ་ཆེན་བཞིན་འཁྱུག་ལ།འབྲུག་སྒྲ་འབར་རྫས་ཀྱི་སྒྲ་ལྟར་གྲགས།

C.དགུན་ཁ་་ཁུ་བྱུག་གསུང་སྙན་སྒྲོག་དུས་བཙས་མ་བརྔ་དགོས།

D.ཤེས་རབ་རལ་གྲིས་རྨོངས་པའི་མེ་ལྕེ་སྤར།

21.གཤམ་གྱི་མི་སྣའི་གཟུགས་རིས་ཞིབ་འབྲི་བྱས་པའི་གོ་རིམ་སྒྲིག་སྟངས་ཡང་དག་པ་ནི།

①སྨད་ལ་ཁ་དོག་ནག་པོའི་ཤུར་མའི་དོར་མ་ཐགས་བབས་ཤིག་གྱོན་འདུག ②བྱ་རྒོད་ཅིག་བྲག་རྡོ་ཞིག་གི་སྟེང་དུ་བབས་པ་དང་གཉིས་སུ་མེད། ③ཁོས་ཁ་དོག་ཁམ་སྨུག་ཅན་གྱི་ཤུར་མའི་བོད་བཟོའི་སྟོད་གོས་ཤིག་གྱོན་ཞིང་། ④འཁར་བ་ལ་བསྙེས་ནས་སྡོད་པའི་རྣམ་པ་བལྟས་ན།

A.③①④② B. ③②④① C.①③②④ D. ③④①②

22.གཤམ་གྱི་བརྗོད་པའི་ནང་ཞེ་ཚིག་བེད་སྤྱོད་བྱེད་སྟངས་ཡང་མ་དག་པ་ནི།

A.དབུ་སྐྲ་དུང་ལྟར་དཀར་བའི་སྤོ་ལགས་ཀྱིས་བཀའ་སློབ་ཡང་ཡང་གནང་བྱུང་།

B.ངས་ཡབ་ཡུམ་གྱི་ཁ་ལ་ལེགས་པར་གསན་ནས་ཁོང་ཚོའི་བསླབ་བྱ་དང་མི་འགལ་བ་གནང་གི་ཡིན།

C.བདག་གི་དྲིན་ཅན་བཤེས་གཉེན་ཁོང་ནི་གསུང་རྩོམ་གཟིགས་རྒྱུར་ཤིན་ཏུ་མཉེས་པོ་ཡོད།

D.སྐུ་གཟུགས་གསལ་ཐང་ཡོང་ཆེད་ཞལ་ལག་མཉེས་པོ་དང་།མཆོད་ཆང་ཉུང་ཙམ་མཆོད་རོགས་གནང་།

གཤམ་གྱི་དཔྱད་གཞི་བཀླགས་ནས་དྲི23-25བར་སྒྲུབ་དགོས།

《གྲིབ་གཟུགས་ཁྲོད་ཀྱི་མི་ཚེ》ལས། ལན་རེར་བཀྲ་ཤིས་རང་གི་ས་འོག་གི་ཁང་པ་དེ་སྒེའུ་ཁུང་གི་ཕར་ལ་ཤར་བའི་ཉི་ཐིག་གི་མཚམས་སུ་ཀྲོང་ཀྲོང་པོར་བསྡད་ནས་གནད་དོན་དེར་བསམ་བློ་གཏོང་བཞིན་ཡོད།ཁང་མིག་དེའི་ཕྱི་རོལ་གྱི་གྲོང་ཁྱེར་དུ་ཁང་རྩེག་ནགས་ཚལ་བཞིན་འཛིངས།མི་ཚོགས་ཆུ་རླབས་བཞིན་འགུལ། བཀྲ་ཤིས་ལ་མཚོན་ན་དེ་དག་རང་དང་འབྲེལབ་སྤུ་ཙམ་མི་འདུག དེ་བཞིན་དུ་གྲོང་ཁྱེར་དེར་མཚོན་ན།བཀྲ་ཤིས་ཀྱང་རྩྭ་གསེབ་ཏུ་ནུར་བའི་སྲིན་འབུ་ལྟ་བུར་སྣང་།

23.ཁང་རྩེག་ནགས་ཚལ་བཞིན་འཛིངས།མི་ཚོགས་ཆུ་རླབས་བཞིན་འགུལ། ཞེས་པའི་ནང་དཔེ་དང་དཔེ་ཅན་དབྱེ་ཚུལ་ཡང་དག་པ་ནི།

A.དཔེ-ནགས་ཚལ། མི་ཚོགས། དཔེ་ཅན-ཁང་རྩེག ཆུ་རླབས། B.དཔེ-ཁང་རྩེག ཆུ་རླབས། དཔེ་ཅན-ནགས་ཚལ། མི་ཚོགས།

C.དཔེ-ཁང་རྩེག མི་ཚོགས། དཔེ་ཅན-ནགས་ཚལ། ཆུ་རླབས། D.དཔེ-ནགས་ཚལ། ཆུ་རླབས། དཔེ་ཅན-ཁང་རྩེག མི་ཚོགས།

24.གོང་གི་དུམ་བུའི་ནང་ཁོར་ཡུག་ཞིབ་འབྲི་བྱེད་སྟངས་ཀྱི་གོ་རིམ་ནི།

A.ནང་ཁང་པ་ནས་ནགས་ཚལ། B.ཕྱི་གྲོང་ཁྱེར་ནས་ནང་ཁང་པ། C.ནང་ཁང་པ་ནས་ཕྱི་གྲོང་ཁྱེར། D.ཕྱི་གྲོང་ཁྱེར་ནས་རྒྱ་མཚོ།

25. བཀྲ་ཤིས་ཀྱང་རྩྭ་གསེབ་ཏུ་ནུར་བའི་སྲིན་འབུ་ལྟ་བུར་སྣང་།ཞེས་པའི་ཚིག་འདིས་བཀྲ་ཤིས་ཁོར་ཡུག་དེའི་ནང་གི་གནས་བབ་མཚོན་པ་ནི།

A.དགའ་སྐྱོ་ཟུང་ལྡན། B.གྲོགས་མེད་ཁེར་ཀྱང་། C.འཚོ་བ་བདེ་སྐྱིད། D.སྐྱི་སྡུག་མཉམ་མྱོང་།

**གཉིས་པ། སྟོང་ཆ་ཁ་སྐོང་།** （སྟོང་ཆ་རེར་སྐར1བསྡོམས་སྐར5）

26.《དཀའ་གནད་གསལ་བའི་མེ་ལོང》ལས། དང་པོ་སྒྲ་ཡི་འཇུག་ཚུལ་ནི། །ཕོ་ཡིག་ག་ཡིག་ཡང་འཇུག་ཅན།།སྐྱེས་བུ་རབ་དང ། །ཡང་འཇུག་ཅན་ནི་སྐྱེས་བུ་འབྲིང་། །ག་བ་ཡང་འཇུག་མེད་པ་དང་།།ད་སའི་མཐའ་ཅན་ཐ་མ་སྟེ། །དྲག་པ་པོ་ལའང་ནང་གསེས་ཀྱིས། ། གསུམ་དུ་དབྱེ། །

27.ཕན་ཚུན་གཅིག་ཡིན་པས་ཅིག་ཤོས་ཡིན་པ་གཅོད་ནུས་པའི་ཆོས་དེ གྱི་མཚན་ཉིད།

28.གཏམ་དཔེ་ཁ་སྐོང་། ཡ་རབས་མ་རབས་སྤྱོད་པས་ཤེས། ལུང་པ་གང་ཡིན

29.སྒེག་སོགས་ཉམས་བརྒྱད་གང་རུང་གི།རྣམ་འགྱུར་སྟོན་པ

**གསུམ་པ། དྲི་བར་ལན་འདེབས་དགོས།** （བསྡོམས་སྐར11）

30.《དཀའ་གནད་གསལ་བའི་མེ་ལོང》ལས། གསལ་བྱེད་བོད་ཀྱི་སྐད་ལ་ཉུང་། ། ཞེས་དང་། རྣམ་དབྱེ་གསུམ་དྲུག་གསལ་བྱེད་སྒྲ། །…གསལ་བྱེད་སྒྲ་ནི་ནས་ལས་ཏེ།། ཞེས་པའི་གསལ་བྱེད་རྣམས་གཅིག་མཚུངས་ཡིན། འོ་ན། འདིར་བསྟན་པའི་གསལ་བྱེད་ཅེས་པ་དེ་གང་ལ་གོ་དགོས། （སྐར2）

31. ཀ་བཤད་ནི་བོད་ཀྱི་ཐུན་མོང་མ་ཡིན་པའི་ཚིགས་བཅད་རྩོམ་ལུས་ཤིག་ཡིན་ཞིང་། དེར་ཚད་གཞི་མི་འདྲ་བ་ལ་བརྟེན་ནས་དབྱེ་སྲོལ་མི་འདྲ་བའང་མང་པོ་ཡོད་པ་ལས་ཀ་ཕྲེང་གི་གོ་རིམ་སྒྲིག་སྟངས་ལྟར་བྱས་ན་དབྱེ་བ་གང་དག་ཡོད།（སྐར3）

32. སྒྲུང་གཏམ་གྱི་ཁོར་ཡུག་ལ་དབྱེ་ན་གང་དང་གང་ཡོད། དེ་ལས་མི་སྣས་བྱ་འགུལ་སྤེལ་བ་དང་བྱ་བ་འཕེལ་རྒྱས་འགྲོ་སའི་སྤྱི་ཚོགས་ཀྱི་རྒྱབ་ལྗོངས་དེ་དབྱེ་བ་གང་གི་ཁོངས་སུ་གཏོགས་པ་ཡིན།（སྐར3）

33.ལྕགས་ཐབ་ནང་གི་མེ་དམར་པོ་མཐོང་བའི་མིག་ཤེས་སྐད་ཅིག་དང་པོ་དེ་མངོན་སུམ་ཚད་མའི་མཚན་གཞི་ཡིན། འོ་ན། མེ་དངོས་སུ་མ་མཐོང་རུང་མེ་ཡོད་པར་རྟོགས་པའི་རྗེས་དཔག་ཚད་མའི་མཚན་གཞི་ཅིག་བྲིས་དང་།（སྐར3）

**བཞི་པ། ལྟ་ཀློག་དང་དབྱེ་ཞིབ་ཀྱི་སྐོར།** （བསྡོམས་སྐར14）

**དཔྱད་གཞི་དང་པོ།** （སྐར8）

མདོ་དབུས་མཐོ་སྒང་གི་རང་བྱུང་རི་ཀླུང་མཛེས་ཤིང་སྐྱེད་པའི་དགའ་ཚལ་རྣམས་སུ་གནས་པའི་བོད་ཀྱི་འབྲོག་པ་རྣམས་ཀྱིས་ཐོག་མར་འཚོ་བའི་རྟེན་དུ་རི་དྭགས་རྐྱང་འབྲོག་སོགས་རྔོན་པ་དང་།དེ་ནས་རིམ་གྱིས་དེ་དག་གི་ཕྲུ་གུ་སོགས་བཟུང་སྟེ་བཏུལ་ཅིང་འཚོ་སྐྱོང་བྱས་ནས་གཡུང་དྭགས་སྒོ་ཕྱུགས་སུ་བསྒྱུར་ཅིང་འཕེལ་བར་གྱུར་བ་ནི་ད་ལྟའི་སྒོ་ཟོག་ནོར་ནག་ར་ལུག་ལ་སོགས་པ་འདི་དག་རེད།དེ་ཡང《བཀའ་ཆེམས་བཀའ་ཁོལ་མ》ལས། “འབྲོང་ཕོ་མོ་གཡག་དང་འབྲི་རུ་བཏུལ།ཤ་བ་ཕོ་མོ་གླང་དུ་བཏུལ། དགོ་བ་ཕོ་མོ་ལུག་ཏུ་བཏུལ། གླ་བ་ཕོ་མོ་རར་བཏུལ།རྐྱང་ཕོ་མོ་རྟར་བཏུལ། སྤྱང་ཀི་ཕོ་མོ་ཁྱིར་བཏུལ། རྨོ་བཀོལ་སོ་ནམ་དེའི་དུས་ན་བྱས།ཕྱུགས་ཀྱི་རྫི་སྐྱོང་ཡང་དེའི་དུས་ན་བྱས”ཞེས་གསུངས་པ་དང་།འབྲི་གཡག་དེ་དག་གནས་པའི་ཡུལ་ཡང་བོད་ཡིན་པ་ནི་དགེ་འདུན་ཆོས་འཕེལ་གྱི《གནས་བརྟན་སྤྱན་དྲངས་པ》ལས། “གངས་ཅན་གྱི་ཁྱད་ཆོས་སུ་ཐང་ཤིང་སྐྱེས་ཤིང་།གཡག་གི་རྨིག་པས་རྡོ་བཅག་པ་སོགས་བྱུང་ལ”ཞེས་དང་། ཡང“རི་བོ་གངས་ཅན་ལ་སྦྱར་བའི་རྒྱ་གར་གྱི་སྙན་ངག་རྣམས་ལ་ལྟོས་དང་།གངས་ཅན་རི་ལ་ནགས་ཚལ་དང་། མེ་ཏོག་གི་ཐང་ག་དང་།གཡག་ལ་སོགས་པ་དེར་ཡོད་ཚུལ་ཤ་སྟག་འབྱུང”ཞེས་གསུངས་པ་སོགས་ཀྱིས་གཡག་ཅེས་པ་དེ་ནི་རི་དྭགས་འབྲོང་གཡག་དང་།དེ་ལས་མཆེད་པའི་ད་ལྟའི་སྒོ་ཕྱུགས་གཡུང་དྭགས་འབྲི་གཡག་གི་གཡག་ལ་ཟེར་བ་རེད།རི་དྭགས་འབྲོང་ལས་མཆེད་པའི་ནོར་ནག་གི་རིགས་ནི་གཙོ་བོ་རང་རྒྱལ་གྱི་བོད་ཡུལ་མཐོ་སྒང་རྣམས་སུ་ཡོད་པ་ལས་གཞན་བོད་ཡུལ་དང་འདབས་འབྲེལ་རྒྱལ་ཁབ་ཉུང་ཤས་རེའི་མཐོ་སྒང་རེ་ན་ཉུང་ཙམ་རེ་ཨེ་ཡོད་སྙམ་པ་མ་གཏོགས།ནུབ་ཕྱོགས་རྒྱལ་ཁབ་སོགས་རྒྱལ་ཁབ་གཞན་དག་ན་མེད་པར་མངོན།དེས་ན་ནོར་ནག་ནི་འཛམ་གླིང་གི་སྒོ་ཕྱུགས་རྨིག་པ་ཁ་དབྲག་ཅན་གྲས་ཀྱི་གྲངས་ཀ་ཉུང་ཤས་ཤིག་དང་།རང་རྒྱལ་གྱི་ཕུགས་ནོར་རིན་ཐང་ཆེ་ལ་ངོ་མཚར་བ་ཞིག་ཡིན་པ་མ་ཟད།བོད་འབྲོག་དམངས་ཀྱི་འཚོ་བའི་རྟེན་གཞི་དང་ཡུལ་དུས་ཀྱི་ཁྱད་ཆོས་དང་མཐུན་པའི་ཕྱུགས་རིས་མེད་དུ་མི་རུང་བ་ཞིག་གོ།

—《མཐོ་སྒང་གི་ནོར་ནག》ལས་དྲངས།

34.ནོར་ནག་ནི་རི་དྭགས་གང་ལས་མཆེད་པ་ཡིན།（སྐར2）

A.དགོ་བ། B.གླ་བ། C.རྐྱང་། D.འབྲོང་།

35. གོང་གི་རྟགས་འཁོད་པའི་ཕྲད་ཀྱི་དོན་སྟོན་ཚུལ་ཡང་དག་པ་ནི།（སྐར2）

A.དུ—བཞི་པ་དགོས་ཆེད། གི—རྟེན་དང་བརྟེན་པའི་འབྲེལ་སྒྲ། ལ—བདུན་པ་རྟེན་གནས།

B.དུ—བཞི་པ་དགོས་ཆེད། གི—ཡན་ལག་དང་ཡན་ལག་ཅན་གྱི་འབྲེལ་སྒྲ། ལ—བདུན་པ་རྟེན་གནས།

C.དུ—བདུན་པ་རྟེན་གནས། གི—ཁྱད་གཞི་ཁྱད་ཆོས་ཀྱི་འབྲེལ་སྒྲ། ལ—བདུན་པ་རྟེན་གནས།

D.དུ—དེ་ཉིད། གི—ཡན་ལག་དང་ཡན་ལག་ཅན་གྱི་འབྲེལ་སྒྲ། ལ—གཉིས་པ་ལས་སུ་བྱ་བ།

36. གོང་གི་དུམ་བུའི་ནང་སྒྲུབ་ཐབས་གཙོ་བོ་གང་སྤྱད་ཡོད།（སྐར2）

37. ནོར་ནག་ནི་འཛམ་གླིང་གི་སྒོ་ཕྱུགས་རྨིག་པ་ཁ་དབྲག་ཅན་གྲས་ཀྱི་གྲངས་ཀ་ཉུང་ཤས་ཤིག་དང་། རང་རྒྱལ་གྱི་ཕུགས་ནོར་རིན་ཐང་ཆེ་ལ་ངོ་མཚར་བ་ཞིག་ཡིན་ཞེས་བརྗོད་དགོས་དོན་གང་ཡིན། （སྐར2）

**དཔྱད་གཞི་གཉིས་པ།** （སྐར6）

མི་དམངས་ཀྱི་འཚོ་བའི་ཆུ་ཚད་ཟམ་མི་ཆད་པར་མཐོ་རུ་འཕར་བ་དང་ཆབས་ཅིག་མི་དམངས་ཀྱི་རིག་རྩལ་བརྩམས་ཆོས་དང་བཅས་པའི་རིག་གནས་ཐོན་རྫས་ཀྱི་སྤུས་ཚད་དང་།གོ་འཕང་། རྩོམ་སྲོལ་སོགས་ཐད་ཀྱི་རེ་བའང་མཐོ་རུ་སོང་ཡོད། རྩོམ་རིག་དང་། ཟློས་གར།གློག་བརྙན། བརྙན་འཕྲིན། རོལ་དབྱངས། ཞབས་བྲོ། མཛེས་རྩལ། པར་རྒྱག སུག་བྲིས། གཞས་མ་གཏམ། རྩལ་རྩེད་བཅས་དང་།དེ་བཞིན་དམངས་ཁྲོད་རིག་རྩལ་དང་མང་ཚོགས་རིག་རྩལ་སོགས་ཁྱབ་ཁོངས་ཚང་མས་དུས་རབས་འཕེལ་རྒྱས་ཀྱི་རྗེས་སྙེག་དགོས་ཤིང་།མི་དམངས་ཀྱི་དགོས་མཁོ་ཤེས་རྟོགས་བྱེད་དགོས་ལ། རབ་ཏུ་འཁོལ་བའི་སྤྲོ་སེམས་དང་།གསོན་ཉམས་ལྡན་པའི་ཉམས་རྩལ། སྙན་ཞིང་འཇེབས་པའི་འགྱུར་ཁུགས། མི་སེམས་འགུལ་བའི་སྣང་བརྙན་བཅས་ཀྱི་ལམ་ནས་མི་དམངས་ཐོས་དགའ་མཐོང་དགའ་ཡོད་པའི་ཕུལ་བྱུང་བརྩམས་ཆོས་གསར་རྩོམ་བྱས་ཏེ།མི་དམངས་ཀྱི་བསམ་པའི་རིག་གནས་ཀྱི་འཚོ་བ་ཟམ་མི་ཆད་པར་སྐས་རིམ་གསར་པར་སྙེག་ཏུ་འཇུག་དགོས།

—ཞི་ཅིན་ཕིང་གི《མི་དམངས་ལྟེ་བར་འཛིན་པའི་གསར་རྩོམ་གྱི་ཁྲིད་ཕྱོགས་རྒྱུན་འཁྱོངས་བྱེད་དགོས》ལས་དྲངས།

38.གོང་གི་དུམ་བུའི་ནང་གཙོ་བོ་མི་དམངས་ཀྱི་ཕྱོགས་གང་གི་འཚོ་བ་གོང་མཐོར་གཏོང་དགོས་པའི་སྐོར་གླེང་ཡོད།（སྐར2）

A.ཚན་རིག་རིག་གནས། B.སྣོད་བཅུད་རིག་གནས། C.བསམ་པའི་རིག་གནས། D.དངོས་པོའི་རིག་གནས།

39.རབ་ཏུ་འཁོལ་བའི་སྤྲོ་བའི་སེམས་དང་།གསོན་ཉམས་ལྡན་པའི་ཉམས་རྩལ། སྙན་ཞིང་འཇེབས་པའི་འགྱུར་ཁུགས།མི་སེམས་འགུལ་བའི་སྣང་བརྙན་ཞེས་པའི་ནང་གི་སྤྲོ་སེམས་དང་། ཉམས་རྩལ། འགྱུར་ཁུགས།སྣང་བརྙན་བཅས་ཀྱི་ཚབ་ཏུ་རིམ་པ་བཞིན་བཀོལ་ཆོག་པའི་ཐ་སྙད་འཚམ་ཤོས་ཀྱི་སྡེ་ནི།（སྐར2）

A.སྤྲོ་སྣང་། ཀླན་ཀ ཅ་ཅོ། རི་མོ། B.དགའ་སྤྲོ། ཉམས་སྣང་། གླུ་དབྱངས། གཟུགས་བརྙན།

C.འཚོ་བ། སུག་བྲིས། སྒྲ་གདངས། ཕྲག་དོག D.སེམས་པ། ཉམས་འགྱུར། འཁུན་སྒྲ། གཡོ་སྒྱུ།

40.གོང་གི་དུམ་བུའི་ནང་རྟགས་འཁོད་པའི“གཞས་མ་གཏམ”ཞེས་པའི“མ”ནི་བར་གྱི་གསལ་བྱེད་ཡིན་པས་གཤམ་དུ་དེ་ལྟ་བུའི་དཔེར་བརྗོད་གཉིས་བྲིས་དང་།སྐར2

**ལྔ་པ། འཚོལ་དཔྱད་རང་བཞིན་གྱི་དྲི་གཞི།** སྐར5

41.ཆ་འཕྲིན་གྱི་དུས་རབས་འདིར་དྲ་བས་མི་རྣམས་ལ་སྟབས་བདེ་བསྐྲུན་པ་དང་དུས་མཚུངས་རྙོག་དྲ་ཡང་མང་པོ་བཟོས་དང་བཟོ་བཞིན་ཡོད།དེས་ཤེས་བྱ་བརྒྱུད་སྤྲོད་བྱེད་པ་དང་ཆབས་ཅིག་ལོག་ལམ་དུ་འཁྲིད་པ་དང་། མགོ་སྐོར་བསླུ་བྲིད་ཀྱི་དབང་དུ་ཚུད་པ་སོགས་བྱེད་ཀྱི་ཡོད།དེས་ན།ཁྱེད་ཀྱིས་ཇི་ལྟར་བྱས་ཏེ་ཡང་དག་པའི་སྒོ་ནས་དྲ་བ་བེད་སྤྱོད་བྱེད་དགོས་མིན་ཐད་རང་ཉིད་ཀྱི་བསམ་ཚུལ་མདོར་བསྡུས་ཤིག་གླེང་དང་།

ཆ་ཤས་གཉིས་པ། འདེམ་སྦྱོང་དྲི་གཞི།

དོ་སྣང་བྱ་རྒྱ།

1. འདེམ་སྦྱོང་བསླབ་གཞི་གསུམ་པོའི་དྲི་གཞི༼42-47༽བར་ཡིན། རྒྱུགས་སྤྲོད་སློབ་མས༼ཀ ཁ ག༽གསུམ་ནས་གང་རུང་གཅིག་བདམས་ནས་ལན་འདེབས་དགོས།ལན་འདེབས་ཤོག་བྱང་ཐོག༼ཀ ཁ ག༽གསུམ་གོ་རིམ་བཞིན༼A B C༽ཡིས་མཚོན་པར་བྱས་ཡོད་པས་ཡིད་གཟབ་བྱེད་དགོས།

2. འདེམ་སྦྱོང་དྲི་གཞི༼ཀ ཁ ག༽གསུམ་པོའི་དྲི་བ༼42༽དེ་སྣེ་མང་འདེམ་འཇུག་ཡིན་པས་དེར་རྟགས\*བཀོད་ཡོད། དྲི་བ༼43-45༽བར་སྣེ་གཅིག་འདེམ་འཇུག་ཡིན་པས་ངེས་པར་ཡིད་གཟབ་བྱེད་དགོས།

【ཀ】

འདེམ་སྦྱོང་བསླབ་གཞི《སྐད་དང་ཡི་གེའི་ཉེར་སྤྱོད》ཀྱི་ནང་དོན་ལ་གཞིགས་ནས་གཤམ་གསལ་དྲི་བ་ཁག་སྒྲུབ་དགོས།（བསྡོམས་སྐར15）

ངས་ཕ་ཡུལ་གྱི་རྡོ་ཟམ་གཞུ་དབྱིབས་ཅན་དེ་ལས་ཡིད་དུ་འོང་བའི་ཟམ་པ་ཞིག་མཐོང་མྱོང་མེད།དེ་ནི་རྡོ་དཀར་གོང་བརྩེགས་ནས་བསྐྲུན་པའི་རྡོ་ཟམ་གཞུ་དབྱིབས་ཅན་ཆུང་ཆུང་ཞིག་རེད།དེའི་དབྱིབས་ནི་སྒོར་མོ་ཕྱེད་གཤགས་བཏང་བ་དང་གཉིས་སུ་མ་མཆིས་ཤིང་།དེའི་གཟུགས་བརྙན་དྭངས་གཙང་གི་ཆུ་མོའི་ནང་དུ་འཆར་བས་སྒོར་མོ་ཆ་ཚང་བ་ཞིག་ཏུ་གྲུབ་ཡོད།དེ་ནི་མིའི་རིགས་དང་རང་བྱུང་ཁམས་ཐུན་མོང་ཐོག་བསྐྲུན་པ་ཞིག་ཡིན།སྐྱེ་བོ་སུས་ཀྱང་ཆ་ཚད་ཤིན་ཏུ་མཐུན་པའི་སྒོར་དབྱིབས་དེ་ལས་ལྷག་པ་ཞིག་འབྲི་མི་ཐུབ།ཉི་འོད་འོག་ཆུ་ཕྲན་དལ་བ་དལ་བུར་ཟམ་འོག་ནས་རྒྱུག་ཅིང་སྔོ་བསངས་ནམ་མཁའི་གཟུགས་བརྙན་ཆུ་ནང་དུ་གསལ་ལེར་མངོན།སྤྲིན་དཀར་ལེབ་མོ“སྒོར་དབྱིབས”ཀྱི་ནང་ནས་རིམ་བཞིན་རྒྱང་རིང་དུ་ཡལ་འགྲོ། གཙང་འགྲམ་གྱི་གོས་འཁྲུད་བུ་མོ་དག་རྩེད་འཇོར་རོལ་ཞིང་ཕན་ཚུན་རྩེད་ལབ་ཅི་ཡང་བྱེད།དགའ་སྐྱིད་ཀྱི་དགོད་སྒྲས་ཟམ་པའི་གཟུགས་བརྙན་འདར་ཡོམ་ཡོམ་བྱེད་ཅིང་།སྤྲིན་དཀར་དང་ལྗོན་ཤིང་གི་གཟུགས་བརྙན་ཐ་རེ་ཐོར་རེར་གྱུར་པར་བྱེད།འོན་ཏེ་ཡུད་ཙམ་སོང་རྗེས་སྔོན་གྱི་རྣམ་པ་སླར་སོས་ནས་གསལ་ལམ་ལམ་གྱི་སྒོར་དབྱིབས་དེ་མངོན་པར་གྱུར།

—《ཕ་ཡུལ་གྱི་རྡོ་ཟམ་གཞུ་དབྱིབས་ཅན》ལས་དྲངས།

\*42.གོང་གི་དུམ་བུའི་ནང་ཐོན་པའི་མིང་ཁག་ཅིག་ལ་མངོན་བརྗོད་ཀྱི་མིང་བྲིས་པ་ཡང་དག་པ་ནི།（སྐར3）

A.རྡོ—གོར་མ། B.སྐྱེ་བོ—རྐང་གཉིས། C.ཉི་མ—ཚ་ཟེར་ཅན། D.ཆུ་མོ—འབབ་ཆུ། E.ལྗོན་ཤིང—ཤིང་སྡོང་།

43. གོང་གི་དུམ་བུའི་ནང་འཁོད་པའི་གཉིས་སུ་མ་མཆིས་ཞེས་པ་དེ་ནི།（སྐར2）

A.རབ་རྟག་གསལ་བྱེད་ཀྱི་སྒྲ། B.མཚུངས་པ་གསལ་བྱེད་ཀྱི་སྒྲ།

C.ཐེ་ཚོམ་གྱི་སྒྲ། D.རབ་རྟོག་གསལ་བྱེད་དང་མཚུངས་པ་གསལ་བྱེད་ཀྱི་སྒྲ།

44.གོང་གི་དུམ་བུའི་ནང་རྟགས་འཁོད་པའི་བྱ་ཚིག“བསྐྲུན”དང“འཁྲུད”གཉིས་ཀྱི་དུས་གསུམ་འབྲི་ཚུལ་ཡང་དག་པའི་སྡེ་ནི།（སྐར2）

A.བསྐྲུན་བྱ། བསྐྲུན་བྱེད། སྐྲུན་ཟིན། བཀྲུ་བྱ།འཁྲུད་བྱེད། ཀྲུས་ཟིན། B.སྐྲུན་བྱ། བསྐྲུན་བྱེད། བསྐྲུན་ཟིན། ཀྲུ་བྱ།འཁྲུད་བྱེ།ད བཀྲུས་ཟིན།

C.བསྐྲུན་བྱ། བསྐྲུན་བྱེད། བསྐྲུན་ཟིན། བཀྲུ་བྱ། ཁྲུད་བྱེད། བཀྲུས་ཟིན། D.བསྐྲུན་བྱ།སྐྲུན་བྱེད། བསྐྲུན་ཟིན། བཀྲུ་བྱ།འཁྲུད་བྱེད། བཀྲུས་ཟིན།

45.གོང་གི་དུམ་བུའི་ནང་གི“སྤྲིན”ནི་དབྱིབས་དང་ཁ་དོག་གི་མུ་བརྩི་ཚུལ་ལྟར་ན། （སྐར2）

A.དབྱིབས་ཡིན་ལ་ཁ་དོག་མ་ཡིན་པ། B.ཁ་དོག་ཡིན་ཡང་དབྱིབས་མ་ཡིན།

C.དབྱིབས་དང་ཁ་དོག་གཉིས་ཀ་ཡིན་པ། D.དབྱིབས་དང་ཁ་དོག་གཉིས་ཀ་མ་ཡིན་པ།

46.ཕ་ཡུལ་གྱི་རྡོ་ཟམ་ནི་རྒྱུ་གང་ལས་གྲུབ་པ་དང་དེའི་དབྱིབས་གང་འདྲ་ཡིན།（སྐར3）

47.འདི་ག་ཚགས་པར་ཁང་དུ་ལྷ་ས་ནས་གནས་ཚུལ་འབྱོར་གསལ།“ཟླ4ཚེས25ཉིན།2021ལོའི་རང་ལྗོངས་ཀྱི་གཞི་རིམ་སྒྲོག་འགྲེལ་པའི་གསོ་སྦྱོང་འཛིན་གྲྭ་སློབ་འགོ་ཚུགས་པའི་མཛད་སྒོ་ལྷ་སར་འཚོགས་པ་རེད།”ཅེས་པའི་ནང་གསར་འགྱུར་རྩོམ་ཡིག་གི་གྲུབ་རྐྱེན་དྲུག་ལས་གང་གསུམ་ཚང་ཡོད། སྐར3

【ཁ】

འདེམ་སྦྱོང་བསླབ་གཞི《རྩོམ་རིག་བརྩམས་ཆོས་ཀྱི་མྱོང་དཔྱད》ཀྱི་ནང་དོན་ལ་གཞིགས་ནས་གཤམ་གསལ་དྲི་བ་ཁག་སྒྲུབ་དགོས། （བསྡོམས་སྐར15）

རང་ཁྱིམ་ནི་ཁང་པ་དང་སྦྲ་གུར་གྱི་སྡེ་ཚན་དེ་ཚོ་ཡིན་ལ།དེ་ཚོ་ཡང་མིན། རང་ཁྱིམ་ནི་ཅ་ལག་དང་ཡོ་བྱད་ཀྱི་ཚོགས་པ་དེ་ཚོ་ཡིན་ལ། དེ་ཚོ་ཡང་མིན། རང་ཁྱིམ་ནི་མི་ཡིས་ས་བཅད་ཆུང་ངུར་བཅད་པའི་མཐར་ཐུག་ཅིག་དང་། རང་མོས་ཀྱིས་འཛུགས་སྒྲུབ་བྱས་པའི་དམངས་ཁྲོད་ཀྱི་རྩ་འཛུགས་ཤིག་ཡིན་ཞིང་།ཁྱིམ་ཚང་གྲངས་མེད་ཀྱི་ནང་ནས་གདམ་ང་མ་བྱས་པར་ཁྱོད་ལ་ལས་དབང་གིས་ཐོབ་པའི་བགོ་སྐལ་ཞིག་ཡིན། དེ་ནི་དགའ་སྐྱོ་མཆུ་སྒྲོས་ཀྱིས་བཏུས་ཏེ་སྡོང་རྩེ་རུ དུ་བརྩིགས་པ་ཞིག་ཡིན་ལ།སྐྱོ་ངལ་སྦར་སེན་གྱིས་བྲད་དེ་རི་འདབས་སུ དུ་བྲུས་པ་ཞིག་ཡིན་ཅིང་།མ་རིབས་ནས་མི་རབས་བར་མཇུག་མི་སྒྲིལ་བའི་བཟོ་བཀོད ཞིག་ཡིན།

རང་ཁྱིམ་ནི་རྒྱ་མཚོའི་ཀློང་ན་སྐྱོད་པའི་གཡོར་གྲུ་དཀར་པོ་ཞིག་ཡིན་ལ།ནམ་མཁའི་དབྱིངས་སུ་འཚེར་བའི་སྐར་ཕྲན་འོད་ཅན་ཞིག་ཡིན།ཡང་ན་དེ་ནི་རང་དབང་དང་འདྲ་མཉམ་གྱིས་བསྒྲེངས་པའི་དར་ཆ་ཞིག་གམ།དར་ཆ་དེའི་འོག་གི་དམ་བཅའ་དང་བསྒྲགས་གཏམ་ཞིག་ཡིན།

རང་ཁྱིམ་ནི་ཕྱི་ནས་བལྟས་ཚེ་སྔོ ཏུ་འཕྱུར་བའི་དུ་བ་ཡི་འབོད་པ་ཞིག་ཡིན་ཞིང་།ནང་དུ་སླེབས་ཚེ་རློན དུ་ལངས་པའི་དྲོད་རླངས་ཀྱི་དགའ་བསུ་ཞིག་ཡིན།འོན་ཀྱང་དེ་ཡང་མཐར་གཏུགས་ན་རང་ཁྱིམ་ནི་སེམས་པ་ལྷོད་ལ་ཕབ་སྟེ།གཉིད་ཉལ་སའི་མལ་ཁྲི་ཆུང་ཆུང་ཞིག་ཡིན།

མི་ཡུལ་ན་ཆེས་བྱམས་བརྩེ་ལྡན་པའི་དབུ་སྐྲ་དཀར་པོ་ཅན་ཞིག་གིས་འདི་ག་ནས་ཁྱོད་ཀྱི་གོམ་སྒྲ་ལ་ཞིབ་ཉན་བྱེད་བཞིན་སྒུག་ཡོད་ཅིང་།ས་སྟེང་ན་ཆེས་སྙིང་དུ་སྡུག་པའི་མིག་འབྲས་དྭངས་མོ་ཞིག་འདི་ག་ནས་ཁྱོད་ལ་སྔོན་བསུ་བྱེད་པར་རྒྱུག་འོང་ལ།འཇིག་རྟེན་ན་ཆེས་ཡི་གར་འོང་བའི་འཛུམ་དཀར་གསར་པ་ཞིག་འདི་ག་ནས་ཁྱོད་ལ་སྒོ་གླེགས་ཕྱེ་བར་ཕེབས་སོང་།

\*42.《རང་ཁྱིམ》ཞེས་པའི་སློབ་ཚན་དེ་ནི་རྩོམ་ལུས་ཆེན་པོ་བཞི་ལས་ལྷུག་རྩོམ་གྱི་ཁོངས་སུ་གཏོགས་ཤིང་།རྩོམ་ལུས་ཆེན་པོ་བཞིའི་ནང་ལྷུག་རྩོམ་ཕུད་གཞན་ད་དུང་གང་དག་ཡོད། （སྐར3）

A.སྒྲུང་གཏམ། B.རྟོགས་བརྗོད། C.སྙན་ངག D.རྣམ་ཐར། E.ཟློས་གར།

43. གོང་གི་དུམ་བུ་དེ་ནི་བོད་ཀྱི་དེང་རབས་ལྷུག་རྩོམ《རང་ཁྱིམ》ཞེས་པ་ལས་དྲངས་ཤིང་།གསམ་གསལ་བརྩམས་ཆོས་ཁག་ལས་དེང་རབས་རྩོམ་རིག་ཁོངས་སུ་གཏོགས་པ་ནི། （སྐར2）

A.《གཞོན་ནུ་ཟླ་མེད་ཀྱི་གཏམ་རྒྱུད》 B.《རཱ་མ་ཎའི་གཏམ་རྒྱུད》 C.《རྟ་ནག་སྒྲོག་འགྲོས》 D.《གཞོན་ནུ་དྲུག་གི་རྟོགས་བརྗོད》

44. གོང་གི་དུམ་བུའི་སྟོང་ཆར་འཚམ་པའི་རྒྱན་ཚིག་གི་སྡེ་ནི།（སྐར2）

① ཐོལ་ཐོལ། ②ཆུང་ཆུང་། ③སྒོར་སྒོར། ④ཀོང་ཀོང་། ⑤ལྷོག་ལྷོག

A.③④⑤②① B.①⑤③②④ C.⑤③④①② D.④⑤②①③

45.རྩོམ་པ་པོའི་ནང་བསམ་པའི་བརྩེ་དུང་གི་འགྱུར་བ་གཙོ་བོར་སྟོན་པའི་ལྷུག་རྩོམ་ནི།（སྐར2）

A.དོན་བརྗོད་ལྷུག་རྩོམ། B.ཡིད་འགྱུར་ལྷུག་རྩོམ། C.དཔྱད་གླེང་ལྷུག་རྩོམ། D.རིག་གནས་ལྷུག་རྩོམ།

46.གོང་གི་དུམ་བུའི་ནང་རྟགས་འཁོད་པའི་དབུ་སྐྲ་དཀར་པོ་ཅན་ཞིག་དང་།མིག་འབྲས་དྭངས་མོ་ཞིག འཛུམ་དཀར་གསར་པ་ཞིག་བཅས་སོ་སོ་ཁྱིམ་ཚང་ཞིག་ལ་མཚོན་ན་མི་སྣ་གང་དག་ལ་གོ་དགོས།（སྐར3）

47. གོང་གི་དུམ་བུའི་ནང་རྩོམ་པ་པོས་རང་ཁྱིམ་ནི་གཡོར་གྲུ་དཀར་པོ་ཞིག་དང་། སྐར་ཕྲན་འོད་ཅན་ཞིག མལ་ཁྲི་ཆུང་ཆུང་ཞིག་གི་དཔེར་བཀོད་ཡོད་པས།ཁྱེད་ཀྱིས་ཀྱང་དཔེ་ཞིག་གི་ཐོག་ནས་རང་ཁྱིམ་ལ་འཛིན་པའི་བསམ་པ་མཚོན་པར་གྱིས་དང་།（སྐར 3）

【ག】

འདེམ་སྦྱོང་བསླབ་གཞི《རིག་གནས་བསྟན་བཅོས་དཔྱད་ཀློག》གི་ནང་དོན་ལ་གཞིགས་ནས་གཤམ་གསལ་དྲི་བ་ཁག་སྒྲུབ་དགོས། （བསྡོམས་སྐར15）

རང་རེའི་བོད་ཀྱི་ཡུལ་ཁམས་འདིར་ཡང་ལྕགས་དང་ཟངས་བཟོ་བ་སོགས་ལ་རྒྱུན་རིང་གི་ལོ་རྒྱུས་ཡོད་པར་ངེས་ཤིང་།ལོ་རྒྱུས་ཀྱི་དེབ་ཐེར་ཁག་ཅིག་ནང་དུ་འཁོད་པ་ལྟར་ན། བོད་དུ་ལྕགས་དང་ཟངས་བཞུ་བ།སོལ་བ་བསྲེགས་པ་སོགས་ཀྱི་ལས་ཀ་གསར་གཏོད་གནང་བ་པོ་ནི་བོད་ཀྱི་འཕྲུལ་བློན་མཛངས་མི་བདུན་གྱི་དང་པོ་སྟེ།སྤུ་དེ་གུང་རྒྱལ་གྱི་བློན་པོ་རུ་ལས་སྐྱེས་ཡིན་ཞིང་།དེ་ནས་བཟུང་མགར་གྱི་ལག་ཤེས་བྱུང་བར་འདོད་ལ། དེའི་གོང་དུ་གྲི་གུམ་བཙན་པོའི་རིང་ལ་བོད་དུ་གྲི་དང་ལྕགས་ཀྱི་ཁྲབ་རྨོག་སོགས་བྱུང་ཡོད་ཚུལ་འདུག འོན་ཀྱང་།བཞེད་ཚུལ་ཁ་ཅིག་ལྟར་ན་དེ་དག་དང་ཅུང་མི་འདྲ་བ་ཡོད་དེ། ……གཉའ་ཁྲི་བཙན་པོའི་གོང་དུ་བོད་འདིར་དབང་སྒྱུར་མཁན་དྲུག་བྱུང་བའི་བཞི་པ་མ་སངས་སྤུན་དགུའི་དུས་སྐབས་ནས་བཟུང་མཚོན་ཆ་དར་བར་བཤད་པ་དང་།གཞན་ཡང་དང་པོ་གནོད་སྦྱིན་ནག་པོས་དབང་བསྒྱུར་བའི་སྐབས་ནས་མཚོན་ཆ་མདའ་གཞུ་བཟོ་བའི་ལག་ཤེས་དར་བ་དང་།……བཅུ་པ་འགོང་པོ་སྤུན་དགུ་བཅས་ཀྱིས་དབང་སྒྱུར་སྐབས་བོད་དུ་རྫ་བཟོ། རྡོ་བཟོ།ཤིང་བཟོ། རུས་བཟོ། ལྕགས་བཟོ།བལ་བཟོ་སོགས་ཀྱི་ལག་རྩལ་དར་པོ་ཡོད་པ་བཤད་པ་བཅས་ལ་གཞིགས་ན།གཉའ་ཁྲི་བཙན་པོའི་གོང་གི་དུས་སྐབས་སྔ་པོ་ཞིག་ནས་བོད་དུ་མགར་བ་སོགས་ཀྱི་ལག་ཤེས་བཟོ་ལས་ཡོད་པ་གསལ་པོར་མཚོན་ནུས།

\*42.སྤྱིར་བཟོ་རིག་པ་ལ་དབྱེ་བ་གསུམ་ཡོད་པ་ནི་ལུས་བཟོ། ངག་བཟོ། ཡིད་བཟོ་ཡིན་ཞིང་། གཤམ་ལས་ངག་བཟོའི་ཁོངས་སུ་གཏོགས་པ་གསུམ་ནི། （སྐར3）

A.སྐུ། B.འཆད། C.རྩོད། D.རྩོམ། E.ཐུགས།

43.བོད་ཀྱི་མགར་ལས་ལག་ཤེས་དར་བའི་དུས་ནི།（སྐར2）

A.གྲི་གུམ་བཙན་པོའི་དུས། B.སྤུ་དེ་གུང་རྒྱལ་དུས། C.གཉའ་ཁྲི་བཙན་པོའི་གོང་། D.སྲོང་བཙན་སྒམ་པོའི་དུས།

44.རང་ཅག་ཁ་བའི་ལྗོངས་འདིར་ཡོངས་སུ་གྲགས་པའི་རིག་པའི་གནས་བཅུ་ཕྲག་གཅིག་སྟེ།ཆེ་བ་ལྔ་དང་ཆུང་བ་ལྔ་ཡོད་པ་ལས། མགར་ལས་ལག་ཤེས་ནི་ཆེ་བ་ལྔའི་ཡ་གྱལ་བཟོ་རིག་པའི་ཁོངས་སུ་གཏོགས་ཤིང་།སྙན་ངག མངོན་བརྗོད། སྡེབ་སྦྱོར།ཟློས་གར་སོགས་རིག་གནས་ཆུང་བ་དེ་དག་ཆེ་བ་ལྔ་ལས་གང་གི་ཁོངས་སུ་གཏོགས། （སྐར2）

A.ནང་དོན་རིག་པ། B.ཚད་མ་རིག་པ། C.གསོ་བ་རིག་པ། D.སྒྲ་རིག་པ།

45.བོད་ཀྱི་བཟོ་རིག་པ་ནི།（སྐར2）

A.གཞན་རྗེས་སུ་འཛིན་པའི་རིག་པ་ཡིན། B.ལོག་སྨྲ་ཚར་གཅོད་པའི་རིག་པ་ཡིན།

C.ནང་སེམས་འདུལ་བའི་རིག་པ་ཡིན། D.ལུས་ཀྱི་ཟུག་རྔུ་འཇོམས་པའི་རིག་པ་ཡིན།

46.བོད་ཀྱི་མཛངས་མི་དང་པོ་རུ་ལས་སྐྱེས་ཀྱིས་མཛངས་པའི་བྱ་བ་གང་བྱས་ཡོད།（སྐར3）

47.《རོལ་མོའི་བསྟན་བཅོས》ལས། བློ་ངན་གཟུགས་ཀྱིས་ཕོངས་པའང་རུང་། །རིགས་ངན་ནོར་དང་བྲལ་ཡང་སླ། །རོལ་མོའི་ཆ་ལ་མཁས་གྱུར་ན། །ཚོགས་ཀྱི་ནང་ན་རྒྱན་ལྟར་མཛེས། །འགའ་ཞིག་འགའ་ལ་མི་མཛེས་ཤིང་།།ལ་ལ་གཞན་ལ་མཛེས་མ་ཡིན། །མཁས་རྨོངས་སྐྱེས་པ་བུད་མེད་སོགས།།ཀུན་ལ་མཛེས་པ་རོལ་མོ་ཡིན། ། ཞེས་པའི་ནང་གི་རྒྱན་ལྟར་མཛེས་པ་དང་།ཀུན་ལ་མཛེས་པ་དེ་དག་གང་ལས་བྱུང་བ་ཡིན།（སྐར། 3）

ཆ་ཤས་གསུམ་པ། རྩོམ་ཡིག（སྐར50）

48. གཤམ་གྱི་དཔྱད་གཞི་བཀླགས་ནས་རེ་བ་ལྟར་རྩོམ་ཡིག་འབྲི་དགོས།（སྐར50）

《རྒྱལ་སྲིད་སྣ་བདུན་ལ་སྦྱར་བའི་འབེལ་གཏམ》ལས།

གཞོན་ཚེ་བརྩོན་འགྲུས་ས་བོན་མ་བཏབ་ན།།

རྒས་ཚེ་མཁས་པའི་འབྲས་བུ་འབྱུང་མི་སྲིད།།

ད་ལྟ་སྦྱངས་སྟོབས་སོ་ནམ་མ་བྱས་ན།།

འབྱུང་འགྱུར་རྨོངས་པའི་བུ་ལོན་འཇལ་དགོས་ཡོད།ཅེས་དང་།

《སློབ་ཐོན་སློབ་མར་ཕུལ་བའི་གཏམ》ལས།

སློབ་ཐོན་སློབ་མ་རྣམ་པ།ཁྱོད་ཚོ་ད་ལྟ་མ་ཡུམ་སློབ་གྲྭ་དང་ཁ་འབྲལ་ལ་ཉེ་བས།ད་ནས་བཟུང་ཁྱོད་ཚོས་རང་ཉིད་ཀྱི་བསམ་འདུན་ལྟར་རིག་པའི་གནས་ལ་ཞིབ་འཇུག་བྱས་ཆོག ད་ཆ་ཁྱོད་ཚོ་ན་སོ་དར་ལ་བབས་པའི་དུས་ཡིན་པས།རིག་གཞུང་གང་ཡང་རུང་བ་ཞིག་ལ་བརྩོན་འགྲུས་ཆེན་པོས་ཆེད་གཉེར་གྱིས་དང་།ལང་ཚོ་མི་རྟག་ནམ་མཁའི་འཇའ་ཚོན་འདྲ་བས། ན་རྒས་སྟོབས་ཉམས་ཀྱི་དུས་སུ་རིག་པའི་གནས་ལ་འཇུག་བསམས་ནའང་འཕྱིས་དྲགས་པ་རེད།ལྟོ་གོས་ཙམ་ལ་བསམས་ནའང་རིག་གཞུང་གིས་ཁྱོད་ལ་གྱོང་གུན་རྩ་བ་ནས་མི་སྤྲོད།གལ་སྲིད་ལྟོ་གོས་ཁོ་ནར་མགོ་འཁོར་ནས་རིག་གཞུང་རྒྱབ་ཏུ་བསྐྱུར་ཚེ།ལོ་ངོ་བཞི་ལྔ་ཙམ་གྱི་རྗེས་སུ་གཞོན་རབས་ཚོས་ཁྱོད་ཚོ་རྒྱབ་ཏུ་བསྐྱུར་ངེས་རེད། སྐབས་དེ་དུས་རིག་གཞུང་ཕྲན་བུ་སྦྱངས་ཏེ་གྱོང་གུན་ཁ་གསབ་བྱེད་བསམས་ནའང་ཕལ་ཆེ་འཕྱིས་དྲགས་པ་རེད།ཅེས་གསུངས། དེས་ན། ན་རྒས་སྟོབས་ཉམས་ཀྱི་དུས་སུ་འགྱོད་སེམས་མི་སྐྱེ་བའི་ཆེད་དུ་ཁྱེད་ཀྱིས་ད་ལྟ་ནས་བཟུང་རིག་གཞུང་ལ་བརྩོན་འགྲུས་བྱེད་དགོས་ཚུལ་མཚོན་པའི་རྩོམ་ཡིག་ཅིག་བྲིས་དང་།

རྩོམ་འབྲིའི་རེ་བ།

⑴གོང་འཁོད་དཔྱད་གཞིར་གཞིགས་ནས་རྩོམ་བྱང་སོ་སོས་གཏན་འཁེལ་བྱེད་དགོས།

⑵བརྗོད་བྱ་ཁ་གསལ་ལ་རྗོད་བྱེད་དག་པ་དང་།སྒྲིག་གཞི་ཚགས་དམ་པ་ལ་ཤོག་ངོས་མཁས་གཙང་དགོས།

⑶རྩོམ་ལུས་སྙན་ངག་དང་འཁྲབ་གཞུང་ཕུད་གཞན་གང་སྤྱད་ཀྱང་ཆོག

⑷རྩོམ་ཡིག་ནང་མི་དང་། ས་ཆ།སློབ་གྲྭ་སོགས་ཀྱི་མིང་ཐོན་ཚེ་ངེས་པར་དུ་རྟགས྾྾འདིས་ཚབ་བྱེད་དགོས།

⑸ཡིག་འབྲུ600ཡན་ལོན་པ་དགོས།